b'\n_START_ARTICLE_\nPaghahalaman\n_START_PARAGRAPH_\nAng paghahardin o paghahalaman ay isang gawain\xe2\x80\x94ang sining ng pagpapalago ng halaman\xe2\x80\x94na kadalasang ginagawa sa labas o loob ng bahay, sa puwang na tinatawag na hardin.  Kung malapit ang hardin sa bahay ng mga tao, harding pantahanan ang tawag dito. Bagaman madalas na makikita ang mga hardin sa lupa na nasa loob, palibot o katabi sa isang bahay, maaari din matagpuan ito sa ibang lugar katulad sa bubong, biranda, sa mga lalagayang kahon ng mga halaman, atrium at patio._NEWLINE_Maaari din na makita ang pagtatanim ng halaman sa ibang lugar na hindi pantahanan katulad ng mga liwasan o parke, publiko at kalahating-publiko na hardin (harding botanikal o harding soolohikal), aliwan at mga liwasang may paksa (parkeng may tema, o mga theme park), kasama ang mga pasilyo ng transportasyon, mga panghalina ng turismo at bahay tuluyan. Sa mga ibang katayuan, pinapanatili ng mga hardinero ang mga hardin._NEWLINE_Kalimitang ginagamit na gabay sa paghahalaman ang isang talaarawang panghalamanan.'